Diari Oficial de la Generalitat Valenciana


Sumari del DOGV 6021, del 26-05-2009 (2009/5815)

Notificació a l'entitat Eurocaribe Viajes, SL de la Resolució de 28 d'abril de 2009, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol llicència d'agència de viatges.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5815


Data del document
:   28-04-2009

Organisme emissor
:   Conselleria de Turisme

Tipus de document
:   Edicte

Notificació a l'entitat Eurocaribe Viajes, SL de la Resolució de 28 d'abril de 2009, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol llicència d'agència de viatges. [2009/5815]  
Per no haver sigut possible notificar de forma personal i directa a l'interessat l'escrit sobre la revocació del títol llicència d'agència de viatges, l'entitat Eurocaribe Viajes, SL, com a titular de l'agència de viatges Eurocaribe Viajes, es procedix a l' exposició corresponent al tauler d'edictes d'eixa corporació, a l'efecte del que disposa l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
València, 19 de maig de 2009.- La cap de l'Àrea de Producte: Isabel Palafox Gámir.   
Vist l'expedient tramitat sobre revocació del títol llicència d'agència de viatges a l'entitat Eurocaribe Viajes, SL.  
Atés que:   
1. Mitjançant una resolució de data 11 d'octubre de 2007, es va concedir el títol llicència d'agència de viatges a l'entitat Eurocaribe Viajes, SL, CIF C15950345, amb nom comercial Eurocaribe Viajes i marca comercial Caribbean Agencia de Viajes, amb casa central a València, carrer Indústria, número 8, baixos, esquerra, i amb codi d'identificació CV-m1018-V.  
2. S'ha constatat, mitjançant l'informe corresponent de la inspecció, el cessament de l'activitat en eixe local, com a casa central d'agència de viatges de l'esmentada entitat.  
3. Transcorregut el termini assenyalat per a audiència en l'expedient instruït, amb caràcter previ a la resolució de revocació del títol llicència, no han sigut presentades al·legacions respecte d'això.  
Fonaments de dret  
1. L'article 10 del Decret 20/1997, d'11 de febrer, del Consell, pel qual s'aprova el reglament d'agències de viatges de la Comunitat Valenciana, assenyala que «la revocació de les autoritzacions d'obertura d'establiments, es farà mitjançant una resolució motivada de l'Agència Valenciana del Turisme, prèvia tramitació de l' expedient corresponent».  
2. L'article 65 de la Llei 3/1998, de 21 de maig, de la Generalitat, de Turisme de la Comunitat Valenciana que establix que «els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat».  
En compliment de la normativa anteriorment citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.i del Decret 209/2004, de 8 d'octubre, del Consell (DOCV de 13 d'octubre de 2004), resol:  
Revocar el títol llicència d'agència de viatges a l'entitat Eurocaribe Viatjes, SL, CIF U77575115, amb nom comercial Eurocaribe Viajes i marca comercial Caribbean Agencia de Viajes, i casa central a València, carrer Indústria, número 8, baixos, esquerra, i codi d'identificació CV-m1018-V. Així mateix es comunica que la fiança depositada al seu dia serà cancel·lada transcorregut un any des de la fermesa de la resolució present.  
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de la l'Agència Valenciana del Turisme en el termini d'un mes, comptador des de l'endemà de la recepció de la notificació corresponent, d'acord amb el que establixen els articles 114 i 115 en relació amb l'article 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
València, 28 d'abril de 2009.- La secretària autonòmica de Turisme i directora de l'Agència Valenciana del Turisme: M.ª Victoria Palau Tárrega.